Diari Oficial de la Generalitat Valenciana


Sumari del DOGV 6283, del 07-06-2010 (2010/6144)

ACORD de 28 d'abril de 2010, de la Comissió Territorial d'Urbanisme d'Alacant, relatiu a la modificació puntual número 19 de les normes subsidiàries sobre la modificació d'usos fixats pel pla especial per a la creació de sòl dotacional a la partida de les Sorts del municipi de Gata de Gorgos.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6144


Data del document
:   28-04-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Gata de Gorgos
    * pla d'urbanisme

ACORD de 28 d'abril de 2010, de la Comissió Territorial d'Urbanisme d'Alacant, relatiu a la modificació puntual número 19 de les normes subsidiàries sobre la modificació d'usos fixats pel pla especial per a la creació de sòl dotacional a la partida de les Sorts del municipi de Gata de Gorgos. [2010/6144]  
Vist l'expedient de referència i de conformitat amb els següents:  
Antecedents  
Primer. El projecte es va sotmetre a informació pública durant 20 dies mitjançant l'Acord del Ple de l'Ajuntament de data 25 de setembre de 2007, i es va publicar l'anunci en el diari Levante de 10 d'octubre de 2007 i en el Diari Oficial de la Comunitat Valenciana de data 22 d'octubre de 2007. Després del pertinent període d'exposició pública, en el qual no es van presentar al·legacions, es va aprovar provisionalment pel Ple de la corporació en data 31 de març de 2009.   
Segon. La documentació aportada consta de memòria informativa i justificativa i plànols d'informació i d'ordenació.  
Tercer. Com a antecedent d'aquest expedient s'ha d'assenyalar que en data 5 de febrer de 2002 la Comissió Territorial d'Urbanisme d'Alacant va aprovar el pla especial per a la creació d'una reserva de sòl dotacional, en el qual es delimitaven tres parcel·les destinades a la construcció d'un centre de salut, una residència de la tercera edat i un institut d'ensenyament secundari. Aquest pla especial s'ubicava al costat d'un sòl dotacional ja existent per a pavelló poliesportiu que va ser motiu d'un altre pla especial.  
En l'actualitat, l'institut d'ensenyament secundari i el centre de salut es troben ja executats, no així la residència de la tercera edat, on l'Ajuntament no n'ha arribat a cap acord per a la construcció.  
L'objecte d'aquest expedient és modificar l'ús de la parcel·la destinada en el pla especial mencionat a residència de la tercera edat, que actualment té una superfície de 5.000 m², i destinar 3.000 m² per a ampliació de l'institut d'ensenyament secundari, i qualificar els 2.000 m² restants com a sòl dotacional d'ús múltiple (MD), que segons l'article 132 del ROGTU, «comprén els sòls dotacionals l'ús específic i assignació dels quals ha de ser posposat a un moment posterior de la gestió de l'instrument de planejament».  
La modificació es justifica en el fet que des de la Conselleria d'Educació se sol·licita una nova parcel·la de 3.000 m² per a futures ampliacions de l'institut d'ensenyament secundari.  
En el pla especial vigent, les superfícies són les següents:  
IES: 9.057 m²  
Centre de salut: 1.935 m²  
Residència de la 3ª edat: 5.000 m²  
La modificació proposada deixa les superfícies següents:  
IES: 9.057 m²  
Ampliació de l'IES (ED): 3.000 m²  
Centre de salut: 1.935 m²  
Dotacional múltiple (DM): 2.000 m²  
L'abast de la modificació es limita a la parcel·la l'ús de la qual es modifica, i no es modifiquen les ordenances de les normes subsidiàries.  
Quart. Consten en l'expedient els següents pronunciaments de les administracions les competències i béns demanials de les quals poden resultar afectats per la proposta:  
- Informe de la Direcció General de Règim Econòmic de la Conselleria d'Educació, de data 29 de juliol de 2009, de caràcter favorable, i proposa a l'Ajuntament que atenga la precisió següent:   
«L'Ajuntament hauria de considerar destinar la parcel·la de sòl dotacional d'ús múltiple (MD) de 2.000 m² per a ús educatiu ja que permetria ampliar el perfil de l'institut en el futur, tenint en compte la situació annexa d'aquest a la parcel·la educativa d'ampliació».  
- Informe de la Direcció General de Patrimoni Cultural Valencià de la Conselleria de Cultura i Esport, de data 3 de setembre de 2008, que informa:  
«Des de la consideració del patrimoni etnològic, la prospecció ha permés constatar que les restes etnològiques, cases de camp totalment arrasades, murs de contenció de pedra seca, etc. no tenen una entitat que faça necessària l'adopció de mesures de conservació. No obstant això, sí que es recomana que en el cas que el projecte necessite aterrassaments, aquests es realitzen amb murs de pedra seca. També es proposa la conservació o trasllat d'una garrofera centenària que es valora no des del punt de vista ambiental, sinó cultural com a testimoni de l'arrelament del seu cultiu a la zona.  
D'acord amb tot l'anterior i una vegada analitzades totes les possibles afeccions patrimonials del projecte serà procedent aportar l'estudi d'impacte ambiental, document que ha de recollir les mesures correctores anteriorment assenyalades i sobre el qual s'emetrà l'informe definitiu vinculant de l'article 11 de la Llei del Patrimoni Cultural Valencià a l'efecte que s'aporte en el corresponent procediment d'impacte ambiental davant de l'òrgan administratiu competent. Qualsevol document anterior o annexos no s'admetran a tràmit i es tornaran mentre no s'esmenen preveient la informació assenyalada».  
- Informe de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, de data 22 de juny de 2009, en el qual s'assenyala el següent:  
«Amb motiu de la declaració d'impacte ambiental emesa en data 4 de juliol de 2001 per la directora general de Planificació i Gestió del Medi, s'estimava acceptable, als efectes ambientals, el projecte sobre el pla especial per a la creació de sòl dotacional a la partida de les Sorts.  
La modificació puntual número 19 en l'àmbit del pla especial de dotacions de les Sorts, l'àmbit d'intervenció del qual inclou únicament la parcel·la classificada en el pla especial com a residència de tercera edat de 5.000 m², consisteix a destinar d'aquests 5.000 m², 3.000 m² a institut d'Ensenyament Secundari i classifica els restants 2.000 m² com a sòl dotacional d'ús múltiple.  
El Servei d'Avaluació d'Impacte Ambiental ha estudiat l'instrument de planejament presentat i ha conclòs, sobre la base del que disposen els articles 3 i següents de la Llei 9/2006, de 28 d'abril, sobre avaluació dels efectes de determinats plans i programes en el medi ambient, en relació amb l'annex 11 de l'esmentat text legal, que no hi ha efectes significatius sobre el medi ambient, atés que considera que no hi ha problemes ambientals significatius relacionats amb aquest, ja que va ser avaluada al seu dia l'àrea objecte d'aquest pla i el canvi d'ús de la parcel·la no té efectes significatius en el medi ambient.  
Per tot el que s'ha exposat, es considera que l'instrument de planejament proposat no és objecte d'avaluació ambiental, pels motius esmentats anteriorment».  
- Informe de la Direcció General de Territori i Paisatge de la Conselleria de Medi Ambient, Aigua, Urbanisme i Habitatge, de data 6 d'abril de 2010, en el qual s'assenyala el següent:  
«Atés que està aprovat definitivament el pla especial per a la creació de sòl dotacional a la partida de les Sorts i davant de les limitacions amb què es troba l'Ajuntament de Gata de Gorgos per a posar en marxa una residència per a la tercera edat a la superfície destinada a aquest efecte (per ser inferior a la demandada pels agents interessats) es proposa modificar l'ús d'una parcel·la de 5.000 m² de manera que:  
- Es puga ampliar l'institut d'Ensenyament Secundari adjacent en una superfície de fins a 3.000 m², satisfent així la sol·licitud de la Conselleria d'Educació.  
- Una vegada que es determine l'ús específic i la seua assignació, amb caràcter posterior a l'aprovació de la modificació, es puga implantar un ús dotacional múltiple (amb clau MD) en una superfície de fins a 2.000 m².  
La proposta ha sigut informada des del Servei d'Avaluació Ambiental Estratègica, de la Direcció General de Gestió del Medi Natural, on es considera que l'instrument de planejament proposat no és objecte d'avaluació ambiental ja que el pla especial sobre el qual es pretenen introduir els canvis ja va tenir declaració d'impacte ambiental en data 4 de juliol de 2001 i aquests canvis no produiran efectes significatius sobre el medi ambient.  
Analitzada la documentació que consta en aquest Servei, s'observa que la proposta manté invariables tant les superfícies de classificació com les ordenances de l'edificació, per la qual cosa no es modifiquen els paràmetres i les condicions exigibles a les edificacions.  
A la vista de l'anterior, i atés que la modificació introduïda no suposa un nou creixement urbà, no introdueix nous usos dominants i no altera paràmetres que puguen generar canvis significatius en la percepció visual de l'entorn respecte al pla especial aprovat, es considera que, en relació amb l'article 49.1 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, no es produiran efectes significatius sobre el caràcter del paisatge existent o en la seua percepció i, per tant, no resulta exigible l'estudi d'integració paisatgística per a l'aprovació de la modificació puntual número 19 de les normes subsidiàries de planejament del municipi de Gata de Gorgos (Alacant)».  
Consta en l'expedient que l'Ajuntament va sol·licitar informes a la Conselleria de Sanitat en data 5 d'octubre de 2007, i a la Conselleria de Benestar Social el 7 de juliol de 2009, sense que fins a la data en conste l'emissió i havent transcorregut els terminis legalment establits per a això.  
Consideracions tecnicojurídiques  
Primera. El procediment seguit per l'Ajuntament està d'acord amb el que preveu l'article 96 de la Llei 16/2005, de 30 de desembre, Urbanística Valenciana (d'ara endavant LUV), i concordants.  
Segona. La documentació s'estima, en línies generals, completa, en funció de l'objecte de la modificació en l'àmbit del pla especial, a l'efecte del compliment de l'article 75 de la LUV.   
Tercera. Les determinacions contingudes en l'expedient es consideren correctes d'acord amb les exigències de la política urbanística i territorial de la Generalitat.   
No obstant això, l'Ajuntament hauria de considerar la proposta realitzada en l'informe de la Direcció General de Règim Econòmic de la Conselleria d'Educació respecte a l'ús de la dotació múltiple.  
Respecte a l'informe emés per la Direcció General de Patrimoni Cultural Valencià de la Conselleria de Cultura i Esport, i tenint en compte que la Direcció General de Gestió del Medi Natural ha considerat innecessària la realització de l'estudi d'impacte ambiental que l'informe patrimonial requeria, es fa saber a l'Ajuntament que prèviament a l'inici d'obres o moviments de terrenys en l'àmbit de la proposta s'ha de demanar informe de la Direcció General de Patrimoni Cultural Valencià.  
Quarta. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva de normes subsidiàries -i de les seues modificacions- de municipis de menys de 50.000 habitants, de conformitat amb el que disposa l'article 84 per remissió de l'article 94.1, de la Llei Urbanística Valenciana, en relació amb l'article 10.a) del Reglament dels Òrgans Urbanístics de la Generalitat Valenciana, aprovat pel Decret 162/2007, de 21 de setembre, del Consell de la Generalitat.  
Vistos els preceptes legals esmentats; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:  
Primer  
Aprovar definitivament la modificació número 19 de les normes subsidiàries sobre la modificació d'usos fixats pel pla especial per a la creació de sòl dotacional a la partida de les Sorts del municipi de Gata de Gorgos.  
Segon  
Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposa l'article 104 de la Llei 16/2005, Urbanística Valenciana, ja que el document no té normes urbanístiques.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga exercir qualsevol altre recurs o acció que crega oportú.  
Alacant, 5 de maig de 2010.- La secretària de la Comissió Territorial d'Urbanisme d'Alacant: Esther Valls Parres.